 IPharadesi Liyalahleka Umyalezo WeBhayibheliIPharadesi LiyalahlekaIngelosi eyisihlubuki yenza indoda nowesifazane wokuqala, u-Adamu no-Eva, ukuba benqabe ukubusa kukaNkulunkulu. Ngenxa yalokho, isono nokufa kungena ezweniESIKHATHINI eside ngaphambi kokuba uNkulunkulu adale abantu, wadala izidalwa eziningi ezingumoyaizingelosi. E-Edene, ingelosi eyisihlubuki, eyabe seyaziwa ngokuthi uSathane uDeveli, yazama ngobuqili ukulinga u-Eva ukuba adle isithelo esasisemthini uNkulunkulu ayewenqabele.Ekhulumisa inyoka, uSathane wasikisela ukuthi uNkulunkulu wayegodlela le ndoda nowesifazane okuthile okufiselekayo. Le ngelosi yatshela u-Eva ukuthi yena nomyeni wakhe babengeke bafe uma bedla leso sithelo esasenqatshelwe. Ngokusho kanjalo, uSathane wayesola uNkulunkulu ngokuqamba amanga ezinganeni zaKhe ezingabantu. Lo Mkhohlisi waveza ukungamlaleli uNkulunkulu njengokuyinkambo enhle eyayizobenza bahlakaniphe futhi bakhululeke. Kodwa lokhu kwakungamanga aluhlaza cweempeleni kwakungamanga okuqala ngqá ake akhulunywa emhlabeni. Iphuzu eliyinhloko kule ndaba lalihilela ubukhosi bukaNkulunkulu noma ukubusa okuphakemeukuthi uNkulunkulu unalo yini igunya lokubusa nokuthi ulisebenzisa kahle yini ngendlela eyozuzisa izikhonzi zakhe.U-Eva wawakholwa la manga kaSathane. Waqala ukusinxanela lesi sithelo, wayesesidla. Kamuva wanika nomyeni wakhe, naye wasidla. Base beba yizoni. Leso senzo esasibonakala sisincane empeleni sasiwukuvukela. Ngokukhetha ukungawulaleli ngamabomu umyalo kaNkulunkulu, u-Adamu no-Eva bakwenqaba ukubusa koMdali, owayebanike konke, kuhlanganise nokuphila okuphelele.Inzalo iyokulimaza ekhanda wena uyoyilimaza esithendeni.Genesise 3:15UNkulunkulu wazahlulela lezi zihlubuki ngenxa yezenzo zazo. Wabikezela ukuza kweMbewu ethenjisiwe, noma uMkhululi, eyayiyobhubhisa uSathane, njengoba emelelwa yinyoka. UNkulunkulu akababulalanga ngaso leso sikhathi o-Adamu no-Eva, ebonisa umusa ezinganeni zabo ezazingakazalwa. Lezo zingane zaziyoba nesisekelo sethemba ngoba Lowo uNkulunkulu ayezomthuma wayezoqeda imiphumela edabukisayo yalokho kuhlubuka kwase-Edene. Ukuthi injongo kaNkulunkulu ngalo Msindisi ozayo yayiyogcwaliseka kanjaninokuthi wayeyoba ubani Lowo othunyiwekwavela kancane kancane njengoba ukulotshwa kweBhayibheli kwakuqhubeka.UNkulunkulu wabaxosha o-Adamu no-Eva ePharadesi. Kwase kuzodingeka bafukuze futhi bakhandleke ukuze balime inhlabathi engaphandle kwe-Edene. U-Eva wakhulelwa wazala uKhayini, izibulo lika-Adamu no-Eva. Baba namanye amadodana namadodakazi, kuhlanganise u-Abela noSeti, ukhokho kaNowa.Isekelwe kuGenesise izahluko 3 kuya ku-5; IsAmbulo 12:9.Yimaphi amanga okuqala, futhi ubani owawakhuluma?Labalahlekela kanjani iPharadesi o-Adamu no-Eva?Lapho ahlulela izihlubuki ngenxa yezenzo zazo, yisiphi isisekelo sethemba uNkulunkulu asinikeza?UKUNGAPHELELI NOKUFAUNkulunkulu wadala u-Adamu no-Eva bephelele, ehlose ukuba bahlale phakade ePharadesi. Yilapho lapho bahlubuka khona uNkulunkulu, bona. Ngaleyo ndlela balahlekelwa ukuphelela kanye nobuhlobo babo noMniki-kuphila, uJehova. Kusukela ngaleso sikhathi kuqhubeke, bona kanye nayo yonke inzalo yabo engaphelele babengeke besakwazi ukugwema isono nokufa.Roma 5:12. 